آمریکانین گونئی کارولینا ایالتینده زنجی‌لرین گئتدیگی تاریخی کیلسه‌یه 2015.جی ایلین ژوئن آییندا سالدیری تشکیل ائدیب 9 نفری اؤلدوردوگو سببیله یارقیلانان دیلانن روفون اعدام جزاسی آلماسی‌نین اؤنو آچیلدی.
چارلستون شهرین‌دکی 200 ایللیک امانوئل آفریکان-متودیست اپیسکوپال کیلسه‌سینه سلاح‌لی سالدیری تشکیل ائدن 22 یاشین‌داکی آغ آمریکا‌لی دیلانن روفون سوچ ایشله‌مکدن سوروملو توتولابیله‌جگینه قرار وئریلدی.
آمریکا بؤلگه یارغیجی ریچارد گرگل، چارلستونداکی عدلی پسیکیاتری متخصصی دکتر جیمس بالنگرین ائتدیگی معایینه و دگرلندیرمه نتیجه‌سی‌نین محکمه‌یه سونولماسیندان سونرا گرچکلشدیریلن دوروشمادا/محکمه جلسه‌سینده، روفون محکمه‌ده اؤزونو تمثیل ائتمک اوچون ذهنی صلاحیته صاحب اولدوغونا قرار وئردی.
آیریجا گرگل، روفلا عایلگیلی جزانین تعیین اولونماسی اوچون گؤروله‌جک دعوی‌یه چرشنبه گونو (یارین) باشلانماسینی قرارلاشدیردی.
دیلانن روف، 17 ژوئن 2015.جی ایلده امانوئل آفریکان-متودیست اپیسکوپال کیلسه‌سینه تشکیل ائتدیگی سلاح‌لی سالدیریدا 9 زنجینی اؤلدورموش، بیر نفری یارالامیشدی.
